# OBJAVA ZA MEDIJE

## Izložba Katolička crkva u Podgorici

U utorak, 20. studenog 2018. u zagrebačkoj Oris Kući arhitekture (Kralja Držislava 3) u 19 sati otvara se izložba Katolička crkva u Podgorici, djelo arhitekata Zvonimira Vrkljana i Borisa Krstulovića.

''Katolička župna crkva u Podgorici jedno je od onih arhitektonskih ostvarenja koja dugo čekaju na prepoznavanje i valorizaciju koju zaslužuju. Malo poznata hrvatskoj stručnoj javnosti, djelo je hrvatskih arhitekata Zvonimira Vrkljana i Borisa Krstulovića i predstavlja izniman doprinos u kontekstu hrvatske suvremene arhitekture. Vrkljan se sakralnom arhitekturom sustavno bavio cijeloga života, a Krstulović je u vrijeme izrade projekta bio njegov asistent. Crkva je završena 1969. godine i u arhitektonskom izričaju predstavljala je novinu ne samo u sakralnoj arhitekturi već i na sveukupnoj arhitektonskoj sceni bivše države, a svojom kvalitetom nadrasta sve sakralne realizacije u Hrvatskoj tijekom razdoblja socijalizma. Pojavnost i snaga djela pokazuju potencijal arhitekture u socijalnom angažiranju i transformaciji na načine koji su i danas relevantni, što je čini nezaobilaznom u aktualnim suvremenim arhitektonskim težnjama.''

- Iz predgovora, Borka Bobovec

Organizatori izložbe su Oris Kuća arhitekture te Hrvatski muzej arhitekture - HAZU. Partner izložbe je Vijeće crnogorske nacionalne manjine grada Zagreba. Izložba se održava pod pokroviteljstvom Ministarstva kulture RH i Grada Zagreba.

Izložba će se u Oris Kući arhitekture moći pogledati do 01. prosinca 2018. godine. Ulaz je slobodan.

## RADNO VRIJEME ORIS KUĆE ARHITEKTURE

Izložbeni prostor: 09h – 20h (pon-pet)

10h – 15h (sub)

Fotografije možete preuzeti ovdje: https: //we.tl/t-qWoXwIJMF7